CELEX: 32019D2096
Language: hr
Date: 2019-11-28 00:00:00
Title: Odluka Političkog i sigurnosnog odbora (ZVSP) 2019/2096 od 28. studenoga 2019. o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke (ZVSP) 2019/948 (EUTM Mali/2/2019)

9.12.2019   
               
               
                  HR
               
               
                  Službeni list Europske unije
               
               
                  L 317/108
               
            
         ODLUKA POLITIČKOG I SIGURNOSNOG ODBORA (ZVSP) 2019/2096
         od 28. studenoga 2019.
         o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke (ZVSP) 2019/948 (EUTM Mali/2/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Odluku Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (EUTM Mali) (1), a posebno njezin članak 5.,
         budući da:
         
                     (1)
                  
                  
                     Na temelju članka 5. stavka 1. Odluke 2013/34/ZVSP Vijeće je ovlastilo Politički i sigurnosni odbor (PSO) za donošenje odluka u pogledu političkog nadzora i strateškog usmjeravanja misije EUTM Mali, uključujući odluke o imenovanju budućih zapovjednika snaga misije EU-a za misiju EUTM Mali.
                  
               
                     (2)
                  
                  
                     PSO je 29. svibnja 2019. donio Odluku (ZVSP) 2019/948 (2) o imenovanju brigadnoga generala Christiana HABERSATTERA zapovjednikom snaga misije EU-a za misiju EUTM Mali.
                  
               
                     (3)
                  
                  
                     Portugal je 22. listopada 2019. predložio imenovanje brigadnoga generala Joãoa Pedra RATA BOGE DE OLIVEIRE RIBEIRA kako bi naslijedio brigadnoga generala Christiana HABERSATTERA kao zapovjednik snaga misije EU-a za misiju EUTM Mali od 12. prosinca 2019.
                  
               
                     (4)
                  
                  
                     Vojni odbor EU-a 29. listopada 2019. podržao je tu preporuku.
                  
               
                     (5)
                  
                  
                     Trebalo bi donijeti odluku o imenovanju brigadnoga generala Joãoa Pedra RATA BOGE DE OLIVEIRE RIBEIRA zapovjednikom snaga misije EU-a za misiju EUTM Mali od 12. prosinca 2019.
                  
               
                     (6)
                  
                  
                     Odluku (ZVSP) 2019/948 trebalo bi stoga staviti izvan snage.
                  
               
                     (7)
                  
                  
                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje,
                  
               DONIO JE OVU ODLUKU:
         
            Članak 1.
            Brigadni general João Pedro RATO BOGA DE OLIVEIRA RIBEIRO imenuje se zapovjednikom snaga misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) od 12. prosinca 2019.
         
         
            Članak 2.
            Odluka (ZVSP) 2019/948 stavlja se izvan snage.
         
         
            Članak 3.
            Ova Odluka stupa na snagu 12. prosinca 2019.
         
         
            Sastavljeno u Bruxellesu 28. studenoga 2019.
            
               
                  Za Politički i sigurnosni odbor
               
               
                  Predsjednica
               
               S. FROM-EMMESBERGER
            
         
         
            (1)  SL L 14, 18.1.2013., str. 19.
         
            (2)  Odluka Političkog i sigurnosnog odbora (ZVSP) 2019/948 od 29. svibnja 2019. o imenovanju zapovjednika snaga misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke (ZVSP) 2018/1791 (EUTM Mali/1/2019) (SL L 152, 11.6.2019., str. 72.).